Sujud

Sujud inggih punika salah setunggilipun obahan manembah dhumateng Pangèran ingkang Maha Kuwaos,  mliginipun wonten ing salebeting ngibadah salat (wangun ngibadah kanggé panganut Islam). Sujud gadhah kathah sanget makna lan hakékat.

Wonten pitu anggota awak ingkang kedah dipuntempelaken dhateng bumi nalika sujud, inggih punika:
 bathuk (lan dipunsunnahaken kanthi nempelaken irung)
 tapak tangan kalih
 dhengkul kalih-kalihipun
 driji suku

Sujud punika wigati sanget ing salebeting salat. Tiyang ingkang boten leres sujudipun, boten bakal sah shalatipun.

 Syarat lan rukun sujud 

Nalika badhé ngayahi ngibadah sujud dhumateng Allah, sarat-sarat lan rukun-rukun sujud punika kedah dipunugemi lan dipunayahi supados katampi déning Allah.

Sarat-sarat sujud inggih punika:
 Suci saking hadas alit lan hadas ageng
 Suci saking najis
 Sujud kanthi madhep kéblat
 Nutup aurat

Rukun-rukaun sujud inggih punika:
 Niat sujud
 Takbir(kanthi maos Allahu Akbar)
 Sujud (sepindhah, kajawi sujud wonten ing salat fardhu lan sujud sahwi)
 Wungu saking sujud
 Salam
 Tartib

Jinis sujud
 Sujud salat fardhu (Subuh, Duhur, Asar, Magrib saha Isya)
 Sujud Sahwi, minangka sujud ingkang dipunlaksanakaken manawi wonten salah satunggilipun rukun salat ingkang kantun.
 Sujud Tilawah, inggih punika sujud ingkang dipunlaksanakaken nalika maos utawi mireng ayat-ayat Kuran ingkang kalebet kempalan ayat-ayat sajadah. 
 Sujud syukur, inggih punika sujud ingkang dipunlaksanakaken kanggé ngaturaken rasa bingah lan syukur dhumateng kanugrahan saking Allah ingkang Maha Kuwaos.

Mangga pirsani
 Ayat Sajdah
 Sujud tilawah
 Sujud Sahwi

Pranala njawi

Kategori:Islam
Kategori:Salat
Kategori:Artikel mawa basa krama